Diari Oficial de la Generalitat Valenciana


Sumari del DOGV 6205, del 12-02-2010 (2010/757)

Notificació de la sentència dictada en el judici de divorci 1425/2008.
----------------------------------------------------------------------

### Dades del document

Número de DOGV
:   6205

Data del DOGV
:   12-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/757


Data del document
:   14-01-2010

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la sentència dictada en el judici de divorci 1425/2008. [2010/757]  
Assumpte civil 001425/2008  
Eva María Murciano Vicente, secretària del Jutjat de Primera Instància número 7 de Castelló de la Plana.  
En el judici a què es fa referència s'ha dictat la resolució que té el text que literalment és com segueix:   
«Sentència número 000018/2010   
Jutge que la dicta: José Luis Conde-Pumpido García.  
Lloc: Castelló de la Plana.  
Data: 14 de gener de 2010.  
José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, he conegut aquestes actuacions de judici de divorci número 1425/2008, promogudes a instàncies d'Antonio Tauste Muñoz, representat per la procuradora senyora Pesudo Arenós i defés per la lletrada senyora Millán Palomar, contra Festina Nayaba, en rebel·lia.   
Antecedents de fet   
Primer. La procuradora senyora Pesudo Arenós, en la representació que té acreditada d'Antonio Tauste Muñoz, va promoure una demanda de divorci contra Festina Nayaba en què, després de l'al·legació dels fets i fonaments de dret que hi va estimar aplicables, va concloure amb la súplica que es dictara una sentència que declarara procedent el divorci dels litigants.   
Segon. Una vegada admesa a tràmit la demanda, se cità a termini de forma legal la demandada, la qual no va comparéixer dins del termini establit i en la forma escaient, i en conseqüència va ser declarada en rebel·lia.   
Tercer. Convocades les parts a la vista, aquesta tingué lloc el dia 14 de gener de 2010, amb l'única assistència de la part actora, la qual es va ratificar en la seua demanda. Després de rebre el plet a prova, es practicaren les admeses i declarades pertinents, les quals consistiren en la documental (es dóna per reproduïda l'aportada amb la demanda) i l'interrogatori de la demandada. Practicada tota la prova en l'acte, el plet va quedar vist per a sentència sense més tràmits.   
Quart. En aquest procediment han de declarar-se com a fets provats aquells que es relaten a continuació.   
1. Antonio Tauste Muñoz i Festina Nayaba van contraure matrimoni a Vila-real (Castelló) el dia 5 de juliol de 2006 (fet acreditat mitjançant el certificat de matrimoni adjuntat a la demanda).   
2. Del matrimoni indicat no va nàixer cap fill. (No consta que existisca descendència).   
Fonaments de dret   
Primer. Després d'haver transcorregut tres mesos des de la celebració del matrimoni, concorren els requisits que, de conformitat amb els articles 81.1 i 86 del Codi Civil, en la redacció que en fa la Llei 15/2005, de 8 de juliol, permeten decretar el divorci dels cònjuges litigants.   
Segon. Pel que fa a les mesures que, de conformitat amb l'article 91 del Codi Civil, hagen de regir després del divorci, com que no se n'ha sol·licitat cap ni consta que concórreguen circumstàncies que obliguen a adoptar-les d'ofici, no pertoca prendre-hi cap acord.   
Tercer. La naturalesa especial de les pretensions deduïdes en aquest plet fa que no s'estime procedent condemnar cap dels litigants al pagament de les costes.   
Vistos els articles esmentats i tots altres que hi són aplicables de manera general i pertinent.   
Dispositiva   
Estime la demanda formulada per la procuradora senyora Pesudo Arenós, en nom i representació d'Antonio Tauste Muñoz, contra Festina Nayaba, i declare dissolt per divorci el matrimoni dels litigants esmentats, amb tots els efectes legals. Tot això sense realitzar un pronunciament exprés de condemna a costes.   
Notifiqueu aquesta resolució a les parts i feu-los saber que s'hi pot interposar un recurs d'apel·lació, dins del termini de cinc dies.   
De conformitat amb la disposició addicional quinzena de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a la interposició del recurs d'apel·lació, la part recurrent haurà de constituir un dipòsit de 50 euros, que consignarà en el compte de consignacions d'aquest Jutjat, i no es podrà admetre a tràmit el recurs si no s'ha constituït el dipòsit.   
Per a la notificació a la demandada rebel, en parador ignorat, publiqueu edictes al tauler d'anuncis del Jutjat i en el Diari Oficial de la Comunitat Valenciana. Una vegada siga ferma, inscriviu-la al marge de la inscripció del matrimoni al Registre Civil de Vila-real (Castelló).  
Aquesta és la meua sentència, que pronuncie, mane i firme. El jutge.  
Publicació. La sentència anterior va ser llegida pel jutge que la va dictar, mentre estava constituït en audiència pública, el mateix dia que es va pronunciar, davant del secretari judicial. En done fe».  
Atés que es desconeix el domicili o la residència actuals de la part demandada, mitjançant una resolució de la mateixa data el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana, per a portar a efecte la diligència de notificació a Festina Nayaba.  
Castelló de la Plana, 14 de gener de 2010.- La secretària judicial: Eva María Murciano Vicente.